חיים קורן

חיים קורן (נולד ב-6 ביוני 1953) הוא דיפלומט ישראלי, אשר שימש כשגריר ישראל במצרים ולדרום סודאן.

קורן שימש בתפקידים רבים במשרד החוץ, בין היתר שימש כמנהל חטיבת המזרח התיכון במשרד, ובתפקידים שונים בנציגויות ישראל בארצות הברית, נפאל ומצרים. כמו כן שימש במשך תקופה יו"ר ועד עובדי משרד החוץ ובתפקידו זה הוביל מאבק למען רפורמה בהליך מינויי שגרירים בחו"ל.

בשנת 2011 יועד קורן להתמנות לשגריר בטורקמניסטן, אולם מינויו בוטל עקב סרובה של טורקמניסטן לקבלו משום שחשדו בו כי הוא סוכן של המוסד. בינואר 2012 החליטה הממשלה למנותו לשגריר הישראלי הראשון בדרום סודאן. 

בשנת 2014 מונה לשגריר ישראל במצרים. באוגוסט 2016 סיים את תפקידו לפי בקשתו.

קורן הוא מזרחן, עבודת הדוקטורט שלו עסקה באסלאם בסודאן. בעל תואר ראשון בהיסטוריה של המזרח התיכון ומדע המדינה מאוניברסיטת חיפה, בעל תואר שני בהיסטוריה של ארצות האסלאם מהאוניברסיטה העברית. מרצה במרכז הבינתחומי הרצליה.

קישורים חיצוניים

 ריאיון עם שגריר ישראל בדרום-סודאן, ד"ר חיים קורן, תלמידי החוג ליחסים בינלאומיים באוניברסיטה העברית

הערות שוליים

שגרירי ישראל
שגרירים בדרום סודאן
שגרירי ישראל במצרים
ישראלים שנולדו ב-1953